open-index/open-wikipedia-markdown huggingface dataset:
מטרויד (משחק וידאו)

ממוזער|250px|צילום מסך מתוך המשחק
**מטרויד** (באנגלית: **Metroid**) הוא משחק פעולה-הרפתקאות שפותח ופורסם על ידי חברת נינטנדו עבור קונסולת המשחקים NES של נינטנדו. המשחק יצא במקור לשווקים ביפן ב-6 באוגוסט 1986.

הצלחת המשחק תוביל בהמשך גם להתפתחות של ז'אנר משחקי ה"מטרוידבניה" המשלב משחק פלטפורמה, ובו השחקנים צריכים לחקור עולמות גדולים בצורה לא ליניארית, לפתור חידות שונות, ולמצוא פריטים חדשים שיסייעו להם לגשת לאזורים חדשים.

## משחקיות
מטרויד הוא משחק פעולה-הרפתקאות בו השחקן שולט בצייד הראשים סאמוס ארן. עלילת המשחק מתרחשת בכוכב זבס אשר הוא עולם משחק גדול ופתוח שמכיל אזורים שונים אשר ניתן לעבור ביניהם באמצעות דלתות ומעליות. בתחילת המשחק כלי הנשק היחיד של סאמוס ארן הוא אלומת כוח חלשה, והיא מסוגלת גם להתחמק מהאויבים באמצעות קפיצות. השחקן צריך לחקור אזורים שונים בעולם במשחק, לאסוף Power-ups אשר מעניקים לסאמוס יכולות מיוחדות ומשפרים את השריון והנשק של הדמות, ומאפשרים לסאמוס להיכנס לאזורים שלא היו נגישים לפני כן.

בנוסף לאויבים השונים הפזורים ברחבי השלבים, על מנת להתקדם במשחק צריכים גם להביס שני בוסים - קרייד ורידלי. כאשר משמידים את האויבים רגילים בדרך כלל משיגים כתוצאה מכך את כלי הנשק שלהם. לאחר שמביסים גם את קרייד וגם את רידלי יש להביס את הבוס העיקרי במשחק - אמא מוח.

## עלילה
שודדי החלל תוקפים ספינת מחקר בבעלות הפדרציה הגלקטית וגונבים דגימות של צורות חיים טפיליות שהתגלו בכוכב הלכת SR388 המכונות "מטרוידים" אשר מסוכנות במיוחד, מסוגלות לשאוב את האנרגיה של כל אורגניזם עד שהוא מת. שודדי החלל מתכננים לשכפל את אותם היצורים ולאחר מכן להשתמש בהם כנשק ביולוגי על מנת להשמיד את כל היצורים החיים שמתנגדים להם בכדי לשלוט בגלקסיה.

הפדרציה הגלקטית מצליחה לאתר את הבסיס של שודדי החלל אשר נמצא בכוכב זבס.

כמוצא אחרון הפדרציה מחליטה לשלוח לבסיס של שודדי החלל את צייד ראשים המסתורי סאמוס ארן במטרה שישמיד את היצור שהם גנבו ובנוסף יביס את "אמא מוח" - צורת חיים הביומכנית אשר שהיא מנהיגת שודדי החלל.

הטוויסט בעלילת המשחק הוא שבסוף המשחק נחשף שסאמוס היא למעשה אישה.

## משחקי המשך ומשחקי ספין אוף
ההצלחה של המשחק הובילה לכך שלאורך השנים פותחו מספר משחקי המשך ומשחקי ספין אוף בזיכיון.

## קישורים חיצוניים

## הערות שוליים

קטגוריה:משחקי וידאו שפותחו ביפן
קטגוריה:משחקי NES
קטגוריה:משחקי מטרוידבניה
קטגוריה:משחקי גיים בוי אדוונס
קטגוריה:משחקי וידאו משנת 1986
קולין פיטרסן

**פדריק קולין פיטרסן** (באנגלית: **Frederick Colin Petersen**; 24 במרץ 1946 – 18 בנובמבר 2024) היה מתופף, מפיק מוזיקלי ושחקן קולנוע אוסטרלי. הוא נודע בעיקר כחבר להקת הבי ג'יז וכחבר בהרכב "המפי בונג". פיטרסן היה המתופף הרשמי הראשון של הבי ג'יז שאינו אחד מאחיי משפחת גיב, ושיחק תפקיד משמעותי בתקופת הפריצה של הלהקה. פיטרסן ניגן בלהיטי הבי ג'יז משנות ה-60 של המאה ה-20, ביניהם  ו-To Love Somebody.

## ביוגרפיה
פדריק קולין פיטרסן החל את קריירת המשחק שלו בגיל שבע. בגיל תשע השתתף בסרט "Smiley" (משנת 1956) לצידו של רלף ריצ'רדסון. עם זאת, כשהיה בן 12, אמו הפסיקה את קריירת המשחק שלו כדי להתמקד בלימודיו. בין סרטיו הנוספים נמנים "The Scamp" (1957), "A Cry from the Streets" (1958) ו-"Barney" (1976).

בשנת 1958, טרם חזרתו לאוסטרליה, עבר פיטרסן מבחן בד לתפקיד בסרט "עד ראייה", אך התפקיד הותאם לבסוף לשחקנית היילי מילס. לאחר מכן למד בבית הספר המדינתי המפי בונג, שם למד באותה תקופה עם האחים בארי, רובין ומוריס גיב, שהפכו לחברי הבי ג'יז.

בבית הספר פיתח פיטרסן עניין במוזיקה, תחילה בנגינה על פסנתר ובהמשך בתופים. כבר בגיל צעיר הפגין כשרון נגינה, שהשתקף גם בסרט "The Scamp".

בשנת 1966 עבר פיטרסן לאנגליה, שם הצטרף לבי ג'יז כמתופף הרשמי של הלהקה. הוא ניגן בשישה מאלבומיהם הראשונים, בהם *[[Bee Gees' 1st]]*, *[[Horizontal]]*, *[[Idea (אלבום)|Idea]]*, *[[Odessa (אלבום)|Odessa]]* ו-*[[Cucumber Castle]]*.

פיטרסן הפך לשותף שווה בלהקה, והאחים גיב ראו בו חלק מהותי מהצליל שלהם. עם זאת, בסוף שנות ה-60 החלו מחלוקות על ניהול ופיננסים עם מנהל הלהקה, רוברט סטיגווד. בשנת 1969 פוטר מהלהקה במהלך צילומי הסרט "Cucumber Castle", אך הוא ניגן ברבים משירי הפסקול.

לאחר עזיבתו את הבי ג'יז הקים פיטרסן את ההרכב "המפי בונג" יחד עם ג'ונתן קלי. הלהקה נקראה על שם בית הספר שבו למדו פיטרסן והאחים גיב. הלהקה הוציאה סינגל אחד והופיעה בתוכנית "Top of the Pops", אך התפרקה עד סוף 1970.

בשנות ה-70 ניהל פיטרסן את הקריירה של ג'ונתן קלי כאמן סולו. בשנת 1974 שב לאוסטרליה, שם הפך לצייר והתגורר בסידני. במהלך השנים השתתף בהופעות מחווה לבי ג'יז ונשאר קרוב לחברו ללהקה, וינס מלווני.

בשנת 2022 אמר על הקריירה שלו: "לא הייתי המתופף הכי טכני, אבל לפעמים המגבלות גורמות לך להיות יצירתי".

קולין פיטרסן נפטר ב-18 בנובמבר 2024 בגיל 78.

### חיים אישיים
ב-1 ביוני 1968 התחתן עם ג'ואן ניופילד. לזוג נולדו שני בנים, והם עברו להתגורר באוסטרליה בשנת 1974. פיטרסן תיאר את אחי גיב כאנשים בעלי אישיות שונה לחלוטין, אך סיפר שהיה קרוב במיוחד למוריס גיב.

## קישורים חיצוניים

## הערות שוליים

קטגוריה:מוזיקאים אוסטרלים
קטגוריה:מתופפים
קטגוריה:שחקנים ילדים אוסטרלים
קטגוריה:אוסטרלים שנולדו ב-1946
קטגוריה:אוסטרלים שנפטרו ב-2024
C57BL/6

ממוזער|עכבר C57BL/6
**C57BL/6**, המכונה לעיתים קרובות "C57 בלאק 6", "B6", "C57" או "בלאק 6", הוא זן שארים נפוץ של עכברי מעבדה. זן זה הוא "הרקע הגנטי" הנפוץ ביותר עבור עכברים מהונדסים גנטית לשימוש כמודלים של מחלות אנושיות. הוא זן העכברים הנפוץ והנמכר ביותר, תודות לפוריותו ברבייה, חוסן גופני, וזמינות גבוהה להכנת זנים דומים, עד כדי זהות מוחלטת של הגנום פרט להשמטת אתר גנטי יחיד: נוקאאוט גנטי.

## מָקוֹר
זן השארים C57BL נוצר בשנת 1921 במכון מחקר באוניברסיטת הרווארד.
זן המשנה שסומן במספר 6 היה הפופולרי ביותר מבין אלו ששרדו. המכון רכש את "עכבר מספר 57", הזן ממנו פותח C57BL/6, ממגדלת העכברים המפורסמת אבי לאתרופ, שגידלה זני שארים רבים נוספים באותה תקופה.
## מראה והתנהגות
לעכברי C57BL/6 יש פרווה חומה כהה מאוד, כמעט שחורה. הם רגישים יותר לרעש ולריחות, ונוטים מעט יותר לנשוך מאשר זני מעבדה כנועים כגון BALB/c הם מתרבים ומגדלים גורים בקלות.

לעכברי זן C57BL/6 מאפיינים יוצאי דופן רבים, אשר עושים אותם שימושיים למחקרים מסוימים, ולעומת זאת לא מתאימים לאחרים: הם רגישים יותר לכאב ולקור, ותרופות משככות כאבים פחות יעילות אצלם. בניגוד לרוב זני העכברים, עכברי C57BL/6 שותים משקאות אלכוהוליים ברצון, ורגישים מן הממוצע להתמכרות למורפיום, ולפיכך שימושיים למחקר התמכרות בבני-אדם. הם פגיעים מן הממוצע ללקות שמיעה המחמירה עם הגיל.

## גנטיקה
עכבר מצוי (*Mus musculus*) מזן ה-C57BL/6 היה מין היונק השני שכל הגנום שלו רוצף ופורסם.

פרוותו הכהה מקילה על יצירת עכברים "מהונדסים גנטית" ממנו: תכופות הוא מוכלא עם זני שארים נפוצים בהירי-פרווה, למשל מטיפוס 129 הלבנים, ולפיכך ניתן לזהות בקלות את הצאצאים הרצויים לפי צבעי הפרווה המעורבים שלהם.

בעשרות השנים האחרונות הוקמו מושבות שונות של עכברי C57BL/6, שמוצאם מעכברים מן ה"מושבה" המקורית בהרווארד, אבל גודלו במנותק אלו מאלו במשך מאות דורות, ושונים מעט גנטית כתוצאה מהצטברות סחף גנטי. לפיכך מקפידים מוסדות אחראיים להבחין בזני משנה כגון C57BL/6J (זן המשנה שהתפתח במעבדת ג'קסון) מ-C57BL/6N (שהתפתח במעבדות המכונים הלאומיים לבריאות) וכו'. אך אפילו בתוך זני המשנה הללו, פוטנציאל לסחף גנטי נוסף קיים במושבות המתוחזקות על ידי מעבדות בודדות באם אין להן תרגולת שיטתית של הכלאה מחדש עם מושבות ותיקות ובדוקות, ועלול לגרום להשפעות לא-ידועות ובלתי-מתועדות על תוצאות מחקרים.

## פּוֹפּוּלָרִיוּת
זן C57BL/6 הוא ללא ספק מכרסם המעבדה הפופולרי ביותר, ואחראי ל-50% עד 80% מכל המכרסמים (עכברים, חולדות ועוד) הנשלחים למעבדות מחקר מספקים בארצות הברית. הפופולריות שלו נובעת בעיקר מתופעת התמד: מכיוון שנעשה בו שימוש נרחב והוא נחקר רבות, קל ונוח לעשות בו אף שימוש נוסף.

בשנת 1993 פורסם עכבר הנוקאאוט הראשון שנוצר באמצעות הסרת גן יחיד מזן השארים C57BL/6, על ידי קבוצה בהופמן-לה רוש בשווייץ.

בשנת 2013 הוטסו עכברי C57BL/6 לחלל על סיפון רכב החלל הרוסי Bion-M No.1 . בשנת 2015 נשלחו נקבות C57BL/6NTac (היינו, ממושבת Taconic Biosciences) לתחנת החלל הבינלאומית בחללית דרגון של SpaceX.

## קישורים חיצוניים

## ביאורים

## הערות שוליים

קטגוריה:עכברים (תת-משפחה)
מאט מונרו

**מאט מונרו** (באנגלית: **Matt Monro**; נולד בשם **טרנס אדוארד פרסונס** **Terence Edward Parsons**; 1 בדצמבר 1930 – 7 בפברואר 1985) היה זמר אנגלי שהיה ידוע בתור "האיש בעל קול הזהב". במהלך 30 שנות פעילותו הוא הופיע ברחבי העולם ומכר 23 מיליון תקליטים. אתר האינטרנט "AllMusic" תיאר את מונרו כ"אחד מזמרי הפופ המוערכים ביותר של שנות ה-60" ש"היה בעל הבריטון הקל והמושלם ביותר". פרנק סינטרה אמר על מונרו לאחר מותו: "אם הייתי צריך לבחור שלושה מהסולנים הגברים הטובים ביותר בעסקי השירה, מאט היה אחד מהם."

מונרו הקליט 10 מהלהיטים המובילים ביותר בבריטניה באותה התקופה, ביניהם "Warum nur, warum?" וגרסת כיסוי של "Yesterday". הוא גם הקליט מספר שירי נושא לסרטים פופולריים כגון "מרוסיה באהבה", "לחופש נולדה" ו"הג'וב האיטלקי". כמו כן ייצג את הממלכה המאוחדת באירוויזיון 1964 עם השיר "I Love The Little Things".

מונרו, שהיה שתיין ומעשן כבד, אובחן כחולה בקרצינומה הפטוסלולרית. הוא נפטר מהמחלה בפברואר 1985 בבית חולים בקנזינגטון, בגיל 54.

## קישורים חיצוניים
* 

* 

## הערות שוליים

קטגוריה:זמרי פופ בריטים
קטגוריה:נציגי הממלכה המאוחדת באירוויזיון
קטגוריה:משתתפי אירוויזיון 1964
קטגוריה:בריטים שנולדו ב-1930
קטגוריה:בריטים שנפטרו ב-1985
טיברינוס

250px|ממוזער|אינאיס וטיברינוס, מאת ברתולומאו פינלי300px|ממוזער|מזבח, המציג את סצנת גילוי התאומים רמוס ורומולוס (למטה משמאל) על ידי טיברינוס (למטה מימין) והזאבה לופה המניקה אותם.
**טיברינוס** (בלטינית: **Tiberinus**) הוא האל והפטרון של נהר הטיבר במיתולוגיה הרומית. הוא אחד מ-3,000 האוקיינידים, בניהם של הטיטאנים אוקיינוס וטתיס.

## מיתולוגיה
על פי הספר השמיני של הפואמה האפית אינאיס מאת ורגיליוס, טיברינוס עזר לאיניאס עם בואו לחצי האי האפניני מטרויה החרבה, וייעץ לו לכרות ברית עם המלך אוונדר מפלנטיום על מנת שהלה יעזור לו במלחמתו כנגד טורנוס ובעלי בריתו. טיברינוס אף השקיט את מימי הטיבר על מנת שסירתו של איניאס תצליח להגיע ליעדה בשלום.

ההיסטוריון הרומאי טיטוס ליוויוס, בחיבורו ההיסטורי רחב ההיקף "מאז ייסוד העיר", טוען כי שמו המקורי של הנהר טיבר היה אלבולה, ואילו טיברינוס היה אחד ממלכי אלבה לונגה, שטבע בניסיון לחצות את הנהר, ונתן לו את שמו בעקבות כך.

טיברינוס ידוע במסורת הרומית גם בשל היותו אל הנהר שמצא את התאומים רמוס ורומולוס, מייסדיה האגדיים של רומא לימים, ומסרם לזאבה לופה על מנת שתניק אותם ותדאג להם, ובכך הצילם. בהמשך הוא אף הציל והתחתן עם ראיה סילביה, אם התאומים ובתולה וסטלית שנידונה למוות.

## פולחן
בהיותו הפטרון של הנהר הראשי של העיר רומא, טיברינוס נחשב לאחד מאלי הנהר החשובים ביותר ברומא העתיקה, ומאמינים הקפידו להניח מנחות לכבודו על גדות נהר הטיבר מדי חודש מאי.

## הערות שוליים

קטגוריה:אלים רומיים
קטגוריה:אלי ים ונהר
נועה כהן

[250px|ממוזער|שמאל|מפגש מטעם [עלם – עמותה לנוער במצבי סיכון|עמותת עלם בבית נשיא מדינת ישראל; מימין לשמאל בתצלום: רביד רונן, נשיא המדינה יצחק הרצוג, נועה כהן ונאיה בינשטוק; 2022]]
**נועה כהן** (נולדה ב-3 באוגוסט 2002) היא דוגמנית, מגישה, אושיית רשת ושחקנית ישראלית. ידועה בגילום דמותה של מרים, אם ישוע בסרט הקולנוע הנוצרי "מרים".

## ביוגרפיה
כהן גדלה בהוד השרון. בגיל 13 התמודדה בשעשועון הריאליטי "הבנים והבנות" בערוץ הילדים.

דגמנה עבור מותגי ביגוד וטיפוח שונים, ביניהם Veet, JENNYUNIQUE, הודיס, Smashbox Cosmetics, Esence Cosmetics, בננהוט.

בבגרותה, הגישה פינה קבועה בתוכנית "הצינור" ברשת 13.

החלה לשחק באופן מקצועי בשנת 2018, וזכתה בתפקיד הטלוויזיה הראשון שלה בסיטקום "אחותי קפצה כיתה". היא המשיכה להופיע בתוכניות טלוויזיה ישראליות, כולל "האחיין שלי בנץ" (2021), "אינפיניטי" (2022), ו"רוח צפונית" (2024). בשנת 2022 הופיעה לראשונה בסרט במותחן הריגול "Silent Game".

בשנת 2022 השתתפה בקמפיין האקטיביזם "אנחנו הילדים" של עמותת עלם.

בשנת 2024 לוהקה לתפקיד מרים, אם ישוע בסרטו האפי הנוצרי של הקולנוען האמריקאי די. ג'יי. קארוסו, "מרים" (”Mary“), בו כיכבה לצדו של אנתוני הופקינס. הליהוק של נועה כהן לתפקיד זה, כיהודייה ישראלית, ספג ביקורת ברשתות החברתיות ברחבי העולם. קארוסו הצהיר, "היה חשוב לנו שמרים, יחד עם רוב הקאסט הראשי שלנו, ייבחרו מישראל כדי להבטיח אותנטיות". 

בשנת 2026 החלה לשחק את סופי בסדרה "המעברה" המשודרת בערוץ 13.

כהן צמחונית ומתרגלת אקרו-יוגה, שם הכירה את בן זוגה.

## קישורים חיצוניים

* 


* Klein Felt, Who Is Noa Cohen? 4 Things to Know About Mary Netflix Actress - Wiki Bio Details, The Direct, November 14, 2024

* 

## הערות שוליים

קטגוריה:דוגמניות ישראליות
קטגוריה:שחקניות קולנוע וטלוויזיה ישראליות
קטגוריה:ישראליות שנולדו ב-2002
קטגוריה:ישראלים שנולדו ב-2002
איזה יום שמח

"**איזה יום שמח**" הוא שיר ששרה שולה חן בפסטיבל שירי הילדים 1971. את מילות השיר כתבה הפזמונאית תלמה אליגון-רוז והלחן נכתב בידי דפנה אילת. למרות שהשיר לא זכה בפסטיבל, הוא קיבל עם הזמן מעמד של להיט וזכה לביצועים רבים.

## רקע

פסטיבל שירי הילדים מס' 2, התקיים בחג חנוכה בשנת 1971. בפסטיבל השתתפו 11 שירים. למקום הראשון הגיע השיר "אן דן דינו" בביצוע יפה ירקוני, למקום השני הגיע השיר "גלי" בביצוע רבקה זהר ולמקום השלישי הגיע השיר "דודה סמנתה" בביצוע ציפי שביט.
למרות שהשיר "איזה יום שמח" לא הגיע לאחד משלושת המקומות הראשונים, הוא אחד מן השירים הזכורים והאהובים ביותר מפסטיבלי שירי הילדים.

## ביצועים
השיר זכה לביצועים של כוכבי ילדים נוספים, ביניהם: מיכל צפיר, עירית ענבי, חני נחמיאס, מיקי קם, ורינת גבאי.

## לקריאה נוספת
* תלמה אליגון-רוז, **איזה יום שמח - ספר השירים והסיפורים של תלמה אליגון-רוז**, הוצאת כנרת-זמורה-דביר, אפריל 2014
* שולה איתן (עורכת), **איזה יום שמח**; איור: יונת קציר-גולן, תל אביב: עם עובד, תש"ס 2000. (שירים לילדים)
## קישורים חיצוניים
* **[https://www.nli.org.il/he/items/NNL_MUSIC_AL997008976842405171/NLI איזה יום שמח]**, באתר הספרייה הלאומית
* 
* אקורדים לשיר '''איזה יום שמח''', באתר Tab4u
* 

## הערות שוליים

2024 11
קטגוריה:שירי שולה חן
קטגוריה:שירי פסטיבל שירי הילדים
קטגוריה:שירים בעברית
קטגוריה:שירים שנכתבו על ידי תלמה אליגון-רוז
קטגוריה:שירים שהולחנו על ידי דפנה אילת
קטגוריה:שירים על אושר
רמי כהן (שופט)

**רמי (רם) כהן** הוא שופט בדימוס שכיהן כנשיא בית הדין האזורי לעבודה בחיפה.

## קורות חיים
נולד בישראל בשנת 1945 וסיים בשנת 1962 את לימודיו בתיכון מעלה בירושלים. שירת בצה"ל בשנים 1962–1965. בשנת 1969 סיים לימודי משפטים באוניברסיטה העברית בירושלים וב-1969–1971 התמחה במשרד עורכי דין.

ב-1971 הוסמך כעורך דין ועבד כשכיר במשרד עורכי דין עד שנת 1974. בשנים 1974–1975 עבד כתובע וחוקר בנציבות שירות המדינה בירושלים. בשנים 1975-1990 עבד בלשכה המשפטית של משרד העבודה והרווחה וכיהן בין היתר כמנהל מדור חוקה וסגן היועץ המשפטי לענייני חקיקה במשרד.

ביולי 1990 מונה לשופט בבית הדין האזורי לעבודה בתל אביב וב-1999 לנשיא בית הדין בחיפה לאחר פטירתו של הנשיא הקודם דורון מיבלום. בין דצמבר 2001 לפברואר 2002 וכן במהלך שנת 2005, כיהן גם כשופט בפועל בבית הדין הארצי לעבודה. ב-21 בפברואר 2015 פרש לגמלאות.

לאורך שנותיו כשופט עסק בתיקים רבים הנוגעים לסכסוכים קיבוציים גדולים הנוגעים למשק החשמל, נמל חיפה רשויות מקומיות ועוד. כהן היה אחראי על הפיילוט בבתי הדין לעבודה במסגרתו שופטים בדימוס דנים דיון הערכה מוקדמת על תיקים בהם מעורב הביטוח הלאומי, ונותנים לצדדים הערכת מומחים לגבי הסיכויים בתביעה. בעקבות הפיילוט אומץ המודל על ידי המוסד לביטוח לאומי ויתר בתי הדין לעבודה.

לקראת סוף כהונתו הציע עצמו כהן כבורר בהליך שנדון בפניו של ההסתדרות וארגון עובדי חברת חשמל מול המדינה, על אף שביתו עבדה במשרד עורכי דין אשר ייצג את ועד העובדים הצפוני של החברה. נציבות תלונות הציבור על שופטים קבע כי כהן ביקש את האישורים הנדרשים - אולם כהן החליט לפרוש מהליך הבוררות.

לאחר פרישתו, מתח כהן ביקורת על פסק דין פלאפון של בית הדין הארצי לעבודה, אשר קבע כי למעסיק אסור להתבטא באשר לזכות ההתאגדות של עובדיו.

כהן מלמד קורס בנושא הביטחון הסוציאלי בישראל בפקולטה למשפטים באוניברסיטת חיפה ומנחה סטודנטים בכתיבת עבודות אקדמיות בנושאים של דיני עבודה, שוויון הזדמנויות ואיסור אפליה. כמו כן משמש כיועץ בנושא מינויי בכירים, בוררויות וכמגשר בתיקים בתחום דיני עבודה, פנסיה וביטחון הסוציאלי כחלק ממשרד עורכי הדין מאירסון ראובן ושות'. כמו כן מכהן כהן (נכון לשנת 2022) כיו"ר ועדת הערעורים לפי חוק הנכים (תגמולים ושיקום).

## לקריאה נוספת
* 

## הערות שוליים

קטגוריה:נשיאי בתי הדין האזוריים לעבודה
קטגוריה:שופטי בית הדין הארצי לעבודה
קטגוריה:בוגרי האוניברסיטה העברית בירושלים: משפטים
קטגוריה:ישראלים שנולדו ב-1945
אלן גולדמן

הרב **אלן אברהם גולדמן** (בצרפתית: **Alain Goldmann**;  14 בספטמבר 1931 – 4 בספטמבר 2022) היה רב צרפתי.

## ביוגרפיה
גולדמן השלים את לימודי הרבנות שלו בבית המדרש הרבני של צרפת. הוא מונה לרב של בורדו ושל בית הכנסת "Synagogue Belleville" ברובע ה-20 של פריז. לימים היה רב בית הכנסת Chasseloup-Laubat ברובע ה-15 של פריז. בשנים 1981 עד 1994 היה הרב הראשי של פריז.

הוא ייצג את הרבנות הצרפתית ב- *Comité consultatif national d'éthique* ובוועידת רבני אירופה. בשנת 2009, הוא הפך לחבר ב- *Commission nationale consultative des droits de l'homme*, שם הוא חתם על דעת מיעוט נגד נישואים חד מיניים בשווייץ.

גולדמן נפטר בפריז ב-4 בספטמבר 2022, בגיל 90.

## עיטורים
* הקצין הגדול של לגיון הכבוד (2012)

## הערות שוליים

קטגוריה:קצינים גדולים בלגיון הכבוד
קטגוריה:רבנים ראשיים של צרפת
קטגוריה:צרפתים שנולדו ב-1931
קטגוריה:צרפתים שנפטרו ב-2022
בעיית חובק-המפיות

ממוזער| אם קודחים חור בגובה <math>h</math> דרך מרכז כדור, נפח הרצועה הנותרת אינו תלוי בגודל הכדור. עבור כדור גדול יותר, הרצועה תהיה דקה יותר אך ארוכה יותר.
ממוזער| אנימציה של חובק-מפיות (חתוך) שגובהו קבוע
בגאומטריה, **בעיית חובק-המפיות** (napkin ring problem) קשורה בנפח של "רצועה" בגובה מוגדר סביב כדור, כלומר החלק שנותר לאחר קדוח חור בצורת גליל עגול דרך מרכז הכדור. מפתיע כי נפח זה אינו תלוי ברדיוס הכדור המקורי אלא רק בגובה הרצועה המתקבלת.

הבעיה נקראת כך כי לאחר הסרת גליל מהכדור, הרצועה הנותרת דומה לצורה של חובק מפיות.

## טענה
נניח שהציר של גליל עגול ימני עובר דרך מרכז כדור ברדיוס R ו- h מייצג את גובה הגליל שנמצא בתוך הכדור. הרצועה (חובק המפיות) הוא החלק של הכדור שנמצא מחוץ לגליל. נפח הרצועה תלויה h אבל לא ב R:  V=\frac{\pi h^3}{6} 

כאשר הרדיוס R של הכדור קטן, גם קוטר הגליל קטן על מנת ש h לא ישתנה. הרצועה נעשית עבה יותר, מה שמגדיל את נפחה. אך ההיקף של הרצועה קטן, מה שמקטין את נפחה. שני האפקטים הללו בדיוק מבטלים זה את זה. במקרה הקיצוני של הכדור הקטן ביותר האפשרי, הגליל נעלם (הרדיוס שלו הופך לאפס) והגובה h שווה לקוטר הכדור. במקרה זה נפח הרצועה הוא נפח הכדור כולו, התואם את הנוסחה שניתנה לעיל.

## הוכחה
נסמן ב-R את רדיוס הכדור וב-h את אורך הגליל .

לפי משפט פיתגורס רדיוס הגליל הוא
ממוזער| מציאת מידות הטבעת שהיא החתך האופקי.
 \sqrt{R^2 - \left(\frac{h}{2}\right)^2}\qquad\qquad(1) ורדיוס החתך האופקי של הכדור בגובה y מעל "קו המשווה" הוא  \sqrt{R^2 - y^2}\quad\qquad\qquad(2) 

חתך הרצועה עם מישור בגובה y הוא האזור בתוך מעגל הרדיוס הגדול שנתון על ידי (2) ומחוץ למעגל הקטן יותר של הרדיוס שנתון על ידי (1). שטח החתך הוא אם כן שטח המעגל הגדול פחות שטח המעגל הקטן יותר: \pi\left(\sqrt{R^2 - y^2}\right)^2 - \pi\left(\sqrt{R^2 - \left(\frac{h}{2}\right)^2\,{}}\,\right)^2 = \pi\left(\left(\frac{h}{2}\right)^2 - y^2\right)

הרדיוס *R* אינו מופיע בביטוי. לכן, שטח החתך האופקי בגובה y אינו תלוי R, כל עוד y\le\tfrac{h}{2}\le R . נפח הרצועה הכולל הוא אם כן

\int_{-h/2}^{h/2} \pi\left(\left(\frac{h}{2}\right)^2 - y^2\right) \, dy = \frac{ \pi h^3}{6}

שאינו תלוי R .

זהו יישום של עיקרון קאוואליירי: נפחים עם חתכים מתאימים בגודל שווה - שווים. ואכן, שטחי החתכים זהים לשטחי החתכים של כדור ברדיוס h/2.

## קישורים חיצוניים

## הערות שוליים

קטגוריה:בעיות נודעות במתמטיקה
קטגוריה:הוכחות
קטגוריה:שעשועי מתמטיקה
קטגוריה:נפח
בוא איתי אל הגליל

"**בוא איתי אל הגליל**" (הידוע גם בשם "**קח מקל קח תרמיל**") הוא שיר שכתב אהוד מנור ב-1976 והלחין יאיר רוזנבלום והתפרסם בביצוע להקת פיקוד הצפון.

## רקע
השיר הוא שיר הלל לפלך הגליל שבצפון ישראל, במסגרתו פונה דובר השיר אל השומע ומזמין אותו לקחת ציוד טיולים ולבוא עמו לגליל שטוף השמש, העשיר במסלולי טיולים, נופים, שדות ופרדסים.
מנור מספר כי המועצה האזורית גליל מערבי הזמינה שיר מרוזנבלום כמהלך שיווקי ויחצ"ני, ובתגובה כתבו יחד מנור ורוזנבלום תוכנית שלמה עבור להקת הפיקוד, שכללה בין היתר את השיר, שהפך לאחר מכן, לאחד משיריה המוכרים של הלהקה.
השיר בוצע בשנת 1977 בתוכנית האחרונה של להקת פיקוד הצפון, "בלילה על הדשא".

## קישורים חיצוניים
* '''בוא איתי אל הגליל''', באתר הספרייה הלאומית

* אקורדים לשיר בוא איתי אל הגליל, באתר Tab4u
* 

## הערות שוליים

2024 11
קטגוריה:שירי להקת פיקוד צפון
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי יאיר רוזנבלום
קטגוריה:שירים על ארץ ישראל
Over My Head

"**Over My Head**" (בעברית: "**מעל לראשי**") הוא שיר של להקת הרוק הבריטית-אמריקאית פליטווד מק עבור האלבום ''Fleetwood Mac'' מ-1975. השיר נכתב על ידי חברת הלהקה, כריסטין מקווי והיא גם זו שביצעה אותו. "Over My Head" היה הסינגל הראשון של הלהקה שהגיע למצעד בילבורד הוט 100 מאז "Oh Well", שיצא 6 שנים קודם.

## רקע
כריסטין מקווי כתבה את השיר בדירה קטנה בה התגוררה עם בעלה דאז וחבר הלהקה ג'ון מקווי, לאחר שסיימו סיבוב הופעות לקידום האלבום *Heroes Are Hard to Find* מ-1974, וזמן קצר לאחר שלינדזי בקינגהאם וסטיבי ניקס צורפו לפליטווד מק.

המילים עוסקות במערכת היחסים של כריסטין מקווי ולינדזי בקינגהאם. "אני חושבת שזה היה מבוסס על סוג של פנטזיה על לינדזי. אני חושבת שזה היה סוג של שיר הלל ללינדזי המדהים של אותה תקופה".

בארצות הברית, רפרייז רקורדס בחרו ב-"Over My Head" להיות הסינגל המוביל מ-''Fleetwood Mac'' משנת 1975, בחירה שהפתיעה את כריסטין מקווי. השיר הגיע בשיא למקום ה-20 במצעד "בילבורד הוט 100" בתחילת, והוא זה שסייע ללהקה למכור כ-8 מיליון עותקים של האלבום. 

## קבלה וביקורת
מגזין קאש בוקס שיבח את השיר על רבגוניותו, הקצב שלו והמנגינה הרכה והרמונית שלו. בביקורת משנת 1975 תיאר מגזין בילבורד את השירה של מקווי כ"קול ייחודי לחלוטין, עם צרידות 'סקסית' שייחודית בפופ כיום".

מגזין AllMusic תיאר את "Over My Head" כ"דוגמה מצוינת נוספת ליכולות היצירה של כריסטין מקווי" ושיבח את המילים "הפשוטות אך הרהוטות" של השיר.  הגרידאן ו-Paste דירגו את השיר במקום ה-17 ובמקום ה-11, בהתאמה, ברשימת 30 השירים הטובים ביותר של פליטווד מק.  

## מבצעים
* כריסטין מקווי – אורגן, פסנתר חשמלי, שירה
* לינדזי בקינגהאם – גיטרות חשמליות ואקוסטיות, שירת רקע
* סטיבי ניקס – שירת רקע
* ג'ון מקווי – גיטרה בס
* מיק פליטווד – תופים, תופי בונגו, שייקר

## מיקומי שיא

## קישורים חיצוניים
* 

## הערות שוליים

קטגוריה:שירי פליטווד מק
קטגוריה:שירים באנגלית
קטגוריה:סינגלים בהוצאת רפרייז רקורדס
שיר סיום

"**שיר סיום**" ("**הצרצרים בקיץ**") הוא שיר שכתבה נעמי שמר ללחן של המלחין היווני מנוס חדג'ידקיס וידוע בביצועה של חוה אלברשטיין.

## רקע

במקור זהו שיר באנגלית בשם "Dedication" של New York Rock & Roll Ensemble , הרכב ששילב בין רוק למוזיקה קלאסית, מתוך האלבום "Reflections" , שכולו שירים של המלחין היווני מאנוס חאג'ידאקיס. המילים הן של קליפטון ניביסון, חבר הלהקה.
נעמי שמר, שכבר התמחתה בשירי המלחין היווני ב"איילת אהבים" שביצעה שלישיית גשר הירקון, כתבה מילים חדשות לשיר, וקראה לו "שיר סיום". המילים התבססו על משל "הצרצר והנמלה".
אלברשטיין שרה את הגרסה בתוכנית היחיד הראשונה שלה וגם באלבום שבא בעקבותיה, "חוה אלברשטיין בתוכנית יחיד, חלק א'" מ-1971.

## ביצועים
בין מבצעי השיר ניתן למצוא את להקת "האחים והאחיות", בני אמדורסקי, יגאל בשן, נתנאלה, דודו זכאי, ענת עצמון, משה בקר, שייקה לוי, רוני דלומי, זמרי אפי נצר, אליה טל, שני פלג, ואת חמי רודנר וערן ויץ.

## קישורים חיצוניים

* '''שיר סיום''', באתר הספרייה הלאומית
* 
* אקורדים לשיר סיום, באתר Tab4u
* 
#### הגרסה בעברית של נעמי שמר
* 
#### הגרסה המקורית באנגלית
* 
#### גרסה מאוחרת ביוונית
* 

## הערות שוליים

2024 11
קטגוריה:שירי חוה אלברשטיין
קטגוריה:שירים שתורגמו מיוונית לעברית
קטגוריה:שירים שנכתבו על ידי נעמי שמר
קטגוריה:שירים על פרידה
קטגוריה:שירי האחים והאחיות
שומארי פיגרס

**שומארי קולמן פיגרס** (באנגלית: **Shomari Coleman Figures**; נולד ב-3 בספטמבר 1985) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת אלבמה.

## ביוגרפיה
פיגרס הוא בנם של מייקל פיגרס, עורך דין לזכויות אזרח וחבר בסנאט של אלבמה, ושל ויויאן דייוויס פיגרס, שירשה את מקומו של בעלה המנוח בסנאט המדינתי לאחר מותו. אביו היה עורך הדין של ביולה מיי דונלד , שבנה עבר לינץ' בידי חברי קו קלוקס קלאן. שבעה מיליון דולר אמריקאי נפסקו לטובתה, מה שגרם לסניף הקו קלאס קלאן באלבמה, "United Klans of America", לפשוט רגל.

פיגרס השלים את לימודיו התיכוניים בתיכון "לפלור מגנט" שבמוביל. בשנת 2006 השלים באוניברסיטת אלבמה לימודי תואר ראשון במשפט פלילי ובהיסטוריה, וב-2010 קיבל תואר שני במשפטים מבית הספר למשפטים של אוניברסיטת אלבמה.

לאחר לימודי המשפטים שלו עבד פיגרס כעוזר משפטי בלשכתו של השופטת נאנט א. בייקר בבית המשפט הפדרלי המחוזי של ארצות הברית עבור מזרח מיזורי. במהלך הבחירות לנשיאות ארצות הברית 2012 עבד במטה הבחירות של הנשיא ברק אובמה כאיש שטח באקרון שבאוהיו. לאחר היבחרו מחדש של אובמה, פיגרס עבד כמנהל הפנים במשרד כוח האדם הנשיאותי של הבית הלבן. בהמשך היה איש הקשר של הבית הלבן עם לורטה לינץ', התובעת הכללית של ארצות הברית. לאחר מכן נשכר כיועץ פרלמנטרי בידי חבר הסנאט של ארצות הברית שרוד בראון. לאחר הבחירות לנשיאות ארצות הברית 2020 היה חבר בצוות המעבר הנשיאותי של הנשיא הנבחר ג'ו ביידן. פיגרס היה ראש הסגל של התובע הכללי מריק גרלנד עד להתפטרותו באוקטובר 2023.

בעקבות פסק הדין "אלן נגד מיליגן" (Allen v. Milligan), קבע בית המשפט העליון של ארצות הברית כי מפת מחוזות הקונגרס של מדינת אלבמה מפרה את חוק זכות ההצבעה משנת 1965, ובית המשפט הורה לאלבמה לשרטט מחדש את מחוזות הקונגרס כדי ליצור מחוז נוסף בעל רוב לאוכלוסיית האפרו-אמריקאים, מה שהפך את מחוז הקונגרס השני של אלבמה למעוז הקהילה השחורה באזור המטרופוליני של מונטוגומרי.

בנובמבר 2023 הכריז פיגרס על מועמדותו לייצוג את מחוז הקונגרס השני של אלבמה בבית הנבחרים של ארצות הברית בבחירות 2024. בבחירות המקדימות של המפלגה הדמוקרטית הוא הוביל בפריימריז בן 11 מועמדים עם 44% מהקולות, והעפיל לסיבוב שני מול מנהיג המיעוט בבית הנבחרים של אלבמה אנתוני דניאלס. שדה 11 המועמדים עם 44% מהקולות והתקדם לבחירות חוזרות באמצע אפריל נגד מנהיג המיעוט בבית אלבמה, אנתוני דניאלס. הוא גבר על דניאלס עם 61% מהקולות, ונבחר למועמד המפלגה הדמוקרטית. בבחירות הכלליות ניצח את מועמדת המפלגה הרפובליקנית קרולין דובסון, ונבחר לבית הנבחרים האמריקאי.

כהונתו החלה עם השבעת הקונגרס ה-119 של ארצות הברית ב-3 בינואר 2025.

## קישורים חיצוניים

* 

* 

## הערות שוליים

קטגוריה:אמריקאים ילידי אלבמה
קטגוריה:מוביל (אלבמה): אישים
קטגוריה:בוגרי בית הספר למשפטים באוניברסיטת אלבמה
קטגוריה:נשיאות ברק אובמה: אישים
קטגוריה:ראשי סגל בארצות הברית
קטגוריה:חברי בית הנבחרים של ארצות הברית מאלבמה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1985
רצועת חוף חיפה

[250px|ממוזער|שמאל|רצועת החוף של חיפה ושכונות [מערב חיפה|מערב העיר]]
**רצועת חופי חיפה** היא חלק מחופי ישראל, מתמשכת לאורך כ-17 קילומטרים על שפת הים התיכון, ומהווה מרכיב מרכזי בחיי תושבי חיפה ובדימויה כעיר חוף. חלק ניכר מרצועת החוף משמש לפעילויות פנאי ונופש הפתוחות לציבור הרחב, בעיקר כחופי רחצה, טיילות ופארקים כאשר הידוע שבהם הוא פארק הכט. חלק קטן משמש לפעילויות אחרות, שבחלקן סגורות לציבור. רצועת החוף כוללת גם את נמל חיפה, בה"ד חיל הים ובסיס חיפה.

## החוף
רצועת החוף נחלקת לשלושה חלקים עיקריים:

*הרצועה השקטה – חוף קריית חיים
*רצועת החוף המרכזית – נמל חיפה ובסיס חיפה עד שכונת בת גלים
*הרצועה הדרומית – משכונת בת גלים דרך חוף כיאט ועד לחוף גלעד, שפך נחל אחוזה בסוף העיר.
רוב חופי הרחצה והטיילות מרוכזות ברצועה הדרומית. והם תחילתו של חוף הכרמל

בין תל שקמונה ועד לפארק הכט שהוא שפכו לים של נחל לוטם ישנו שביל אופניים ארוך ואופיו של החוף הוא סלעי מאוד, כאשר מפארק הכט ועד לסוף העיר אופיו של החוף חולי ולא סלעי. לאורך החוף ישנו שובר גלים אחד בחוף לאונרדו.

לאורך חופה של העיר נמצאים האתרים הבאים:
* קריית חיים
* נמל הקישון
* נמל חיפה
* בסיס חיפה
* בה"ד חיל הים
* בית חולים רמב"ם
* בת גלים
* חקר ימים ואגמים לישראל
* תל שקמונה
* חוף כיאט
* פארק הכט
* נחל לוטם
* מלון לאונרדו פלאזה חיפה
* נחל שיח
* חוף זמיר
* תחנת הרכבת חיפה – חוף הכרמל
* חוף דדו
* חוף הסטונדטים
* נחל אחוזה

250px|ממוזער|שמאל|נוף ממלון לאונרדו פלאזה

## היסטוריה

קטגוריה:חיפה: גאוגרפיה
קטגוריה:מערב חיפה
קטגוריה:ישראל: חופים
קטגוריה:חיפה: תיירות
קטגוריה:ישראל: טיילות
קטגוריה:חיפה: אטרקציות
ג'והאי

**ג'וּהָאי** (בכתב סיני: **珠海**; בפין-יין: **Zhūhăi**; מילולית: "ים הפנינה") היא נציבות עירונית בדרום מחוז גואנגדונג שבדרום-מזרח הרפובליקה העממית של סין. הנציבות העירונית משתרעת על פני 1,724 קמ"ר לאורך הגדה המערבית של שפך נהר הפנינה, בקרבת מקאו, שנמצאת דרומית לה, והונג קונג שנמצאת מזרחית לה, וגובלת בנציבויות העירוניות ג'וֹנְגְשָׁאן ו מצפון-מערב. על פי מפקד האוכלוסין משנת 2020, התגוררו בנציבות העירונית כ-2.44 מיליון תושבים.

שמה של העיר ניתן לה בשל מיקומה הגאוגרפי של העיר בשפך נהר הפנינה במיקום בו הנהר זורם אל ים סין הדרומי.

ג'והאי התפתחה באופן דרמטי ובמהירות רבה יחסית לאחר שבשנת 1980 היא הוגדרה על ידי הממשל הסיני כאחד מהאזורים הכלכליים המיוחדים הראשונים של סין. לאורך השנים ג'והאי הפכה לעיר מודרנית משגשגת ולאחד מיעדי התיירות המובילים בסין.

אורכם המצטבר של קווי החוף בתחומי העיר הם 690 קילומטרים. כמו כן, בחלק של נהר הפנינה שנמצא בקרבת העיר ישנם 217 איים, ומתוכם 147 איים הם בשטח אשר גדול מ-500 מ"ר. בשל כך העיר מכונה לעיתים רבות גם "העיר של מאה האיים".

לפי דו"ח שפורסם על ידי האקדמיה הסינית למדעי החברה ב-2014, ג'והאי הייתה באותה העת העיר הכי ראויה למגורים בסין. העיר מאופיינת בצפיפות אוכלוסין נמוכה למדיי בהשוואה למרכזים עירוניים אחרים בסין.

## פסל הדייגת
במפרץ הסמוך לעיר נמצא "פסל הדייגת" מאת הפסל .

הפסל מבוסס על אגדה בעלת כמה גרסאות. לפי אחת מהן, בתו של מלך הדרקונים ביקרה בדלתה של נהר הפנינה, והחליטה להישאר במקום בשל יופיו. היא התחזתה לדייגת, ארגה רשתות והתפרנסה ממציאת פנינים, ואף התאהבה בדייג מקומי. היא השתמשה בכוחות הריפוי שלה כדי לרפא את תושבי הכפרים כאשר חלו. כאשר נפוצו שמועות על זהותה האמיתית, התעמת איתה הדייג ודרש ממנה לתת לו את צמידי הפנינים שלה כהוכחה לאהבתה. היא הסבירה לו שהפנינים הם מקור לחיי הנצח שלה, והסרת צמיד אחד בלבד תביא למותה, אך כשפנה ללכת היא הסירה את הצמידים ומתה בזרועותיו. הצער והחרטה של הדייג נגעה בזקן אחד, שסיפר לו שעליו להביא עשב מאי מסוים ולגדל אותו בעזרת דם אדם. הוא עמל על כך שנים, עד שהצליח להחיות את אהובתו. ביום חתונתם, נתנו לה בנות הכפר פנינה גדולה, ובתור תודה, היא העניקה אותה לזקן.

## חלוקה מנהלית
הנציבות העירונית ג'והאי מחולקת לשלושה רבעים:

## גלריה

Qinglv Road.jpg|טיילת "Lovers' Road"
Zhuhai-YuNu.jpg|פסל הדייגת
New Yuanming Palace view, Zhuhai.jpg|ארמון יואנמינג החדש
Zhuhai Overview 201306.jpg|ג'והאי - מבט ממעוף הציפור


## קישורים חיצוניים

* 

## הערות שוליים

קטגוריה:גואנגדונג: ערים
קטגוריה:הרפובליקה העממית של סין: נציבויות עירוניות
ננאיה מהוטה

**ננאיה מהוטה** (באנגלית: **Nanaia Mahuta** נולדה ב-21 באוגוסט 1970) היא פוליטיקאית ניו זילנדית, היא הייתה חברת פרלמנט במשך 27 שנים. בשנים 2020–2023 היא הייתה שרת החוץ של ניו זילנד.

בשנת 2018 מהוטה נכללה ברשימת 100 נשים של BBC.

## ביוגרפיה
ננאיה מהוטה נולדה באוקלנד בשנת 1970. מספר שנים היא עברה באוקספורד בה אביה סיים עבודת תואר שלישי. היא למדה אוניברסיטת אוקלנד וסיימה אותה עם תואר שני בשנת 1995.

מהוטה קשורה לתנועת המלך. אביה היה בן מאומץ של המלך.

מהוטה הצטרפה למפלגת הלייבור של ניו זילנד. ברשימת המפלגה היא נבחרה לפרלמנט בגיל 26. בשנת 2016 היא עשתה כתובת קעקע מסורתי על הפנים והייתה חברת פרלמנט הראשונה עם קעקע מסורתי של מאורי על הפנים.

בהמשך הקריירה הפוליטית מהוטה כהינה במספר תפקידים של שרה בממשלת ניו זילנד. בשנת 2020 היא מונתה לשרת החוץ והייתה בתפקיד עד לשנת 2023. היא קידמה מדיניות פרוגרסיבית. בהיותה שרת החוץ בשנת 2021 היא התנגדה לפעולות של ישראל ביהודה ושומרון. לאחר טבח שבעה באוקטובר מהוטה התייחסה לפרוץ האלימות אך ללא גינוי של חמא"ס.

בבחירות שנערכו בשנת 2023 מהוטה הפסידה להאנה-ראוויתי מאיפי-קלארק ולא נכללה בין חברי הפרלמנט. היא התפטרה מתפקיד שרת החוץ ב-11 בנובמבר 2023.

## קישורים חיצוניים

## הערות שוליים

קטגוריה:פוליטיקאים ניו זילנדים
קטגוריה:שרי חוץ
קטגוריה:מאורים
קטגוריה:ילידות 1970
משרד ההגנה (סוריה)

**משרד ההגנה של הרפובליקה הערבית הסורית** (בערבית: **وزارة الدفاع**) הוא משרד ממשלתי סורי האחראי על הכוחות המזוינים של סוריה.

על פי החוקה הסורית, נשיא הרפובליקה הוא המפקד העליון של הכוחות המזוינים, ושר ההגנה הוא סגנו בתפקיד זה.

## שרי ההגנה
* חאפז אל-אסד (23 בפברואר 1966 - עד 22 במרץ 1972)
* מוסטפא טלאס (1972 - עד 12 במאי 2002)
* חסן עלי תורכמאני (2004 עד 3 ביוני 2009)
* עלי חביב מחמוד (3 ביוני 2009 – 8 באוגוסט 2011)
* דאוד ראג'חה (8 באוגוסט 2011 עד שנרצח ב-18 ביולי 2012)
* פהד ג'אסם אל-פרייג' (18 ביולי 2012 – 1 בינואר 2018)
* עלי עבדאללה איוב (1 בינואר 2018 – 28 באפריל 2022)
* עלי מחמוד עבאס (28 באפריל 2022–8 בדצמבר 2024)
* מורהף אבו קסרה (21 בדצמבר 2024–מכהן)

## ראו גם
* הכוחות המזוינים של סוריה
* מלחמת האזרחים בסוריה
* ממשלת המעבר הסורית

## קישורים חיצוניים

## הערות שוליים

קטגוריה:משרדי ביטחון
קטגוריה:ממשלת סוריה
חוג האדריכלים בתל אביב

**חוג האדריכלים בתל אביב** היה קבוצה של אדריכלים מודרניסטיים שפעלו בתל אביב בעיקר בשנות ה-30 וה-40 של המאה ה-20, וקידמו בשנות בניינה של תל אביב את הסגנון הבין-לאומי.

אדריכלים אלו עלו ברובם לארץ בתחילת שנות ה-20, השתלבו בחוגים הסוציאליסטיים בישוב היהודי, למדו לאורך שנות ה-20 באירופה ושבו לארץ לאחר מכן, חלקם לתפקידים רשמיים בגופי התכנון של מוסדות שונים ביישוב. חוג האדריכלים בתל אביב ייסד כתב עת ראשון בארץ בנושא אדריכלות, בשם "הבניין", בו קיימו חבריו דיונים על תכנון היישוב והמדינה שבדרך ופרסו את משנתם באשר לתכנון הדרוש בארץ לאור עקרונות האדריכלות המודרנית. התהוות החוג, כניסתם של יעקב בן סירה ואחרים לתפקידי מפתח והשינויים שקידמו בתקנון העירוני הפכו לחלוטין את סגנון הבניה הרווח בתל אביב החל מתחילת שנות ה-30, מהסגנון האקלקטי ומניסיונות ליצירת סגנון ארץ-ישראלי המשלב בין מזרח ומערב - למודרניזם ה"ענייני" והנקי שקידמו חוגי הבאוהאוס ואדריכלים כלה קורבוזיה וברונו טאוט. עבודתם של אדריכלים אלו יצרה בפועל את העיר הלבנה והייתה בעלת השפעה מכרעת על תכנון המדינה בעשורים הראשונים לקיומה. על הבולטים בחוג האדריכלים נמנים אריה שרון, יוסף נויפלד, זאב רכטר, יעקב בן-סירה, ג'ניה אוורבוך ואחרים.

## ראו גם
* העיר הלבנה
* תוכנית גדס
* הסגנון הבין-לאומי בארץ ישראל

## ביבליוגרפיה
* אלונה ניצן שפטן, **מחלוקות באדריכלות הציונית: אריך מנדלסון וחוג האדריכלים של תל אביב**, בתוך: תרבות אדריכלית: מקום, יצוג, גוף, טלי חתוקה ורחל קלוש (עורכות), רסלינג 2005

קטגוריה:העיר הלבנה
קטגוריה:הסגנון הבין-לאומי בארץ ישראל
קטגוריה:תל אביב-יפו: תכנון עירוני
קטגוריה:ישראל: אדריכלות
קטגוריה:אדריכלים ארץ-ישראלים
מומופוקו אנדו

**מומופוקו אנדו** (ביפנית: **安藤 百福**; 5 במרץ 1910 – 5 בינואר 2007) שנולד כ**גו פק-הוק** היה ממציא יפני שנולד בטיוואן ואיש עסקים שייסד את ניסין פודס. הוא המציא את "ניסין צ'יקין רמאן" (נודלס מהיר), וייסד את המותגים "טופ רמאן" ו"קאפ נודלס".

## ביוגרפיה
נולד כ**גו פק-הוק** ב-1910 למשפחה אמידה בג'יאיי בתקופת הכיבוש היפני בטאיוואן. הוא התייתם בגיל צעיר, וגדל בטאינאן על ידי סבו וסבתו שהיו בעלי חנות טקסטיל. בהשראת משפחתו, הקים בגיל 22 חברת טקסטיל בטאיפיי.

ב-1933 נסע לאוסקה שם הקים חבר ביגוד בזמן שלמד כלכלה באוניברסיטת ריטסומיקן. לאחר סיום הכיבוש היפני של טיוואן ב-1945, נדרשו הטיוואנים לבחור בין אזרחות יפנית לסינית, והוא בחר באזרחות סינית, אך ב-1966 קיבל אזרחות יפנית בעקבות אשתו.

### קריירה
ב-1948 הואשם אנדו בהעלמת מס, ועקב כך נכלא לשנתיים. לאחר שהחברה שלו פשטה את הרגל, הקים עסק משפחתי באוסקה להפקת מלח.

בתקופה של אחרי מלחמת העולם השנייה, סבלה יפן ממחסור במזון. משרד הבריאות עודד את האוכלוסייה לאכול לחם שיוצר מקמח אמריקאי. אנדו תהה באשר להמלצה על לחם במקום אטריות נודלס, שנפוצות יותר ביפן, אך טענת המשרד באותו הזמן הייתה שחברות הנודלס קטנות מדי ולא יכולות היו לספק את צורכי המזון לאוכלוסייה גדולה, ובעקבות זאת החל אנדו להתעניין בייצור נודלס בעצמו.

ב-25 באוגוסט 1958, בגיל 48, לאחר חודשים של ניסוי וטעייה, עלה בידו של אנדו לשווק לראשונה אטריות להכנה מהירה שהוכנו מראש. המתכון המקורי מבוסס עוף נקרא צ'יקין רמאן. המנה זכתה להצלחה מסחרית, אך נחשבה יקרה יחסית לזמנה, ונמכרה במחיר הדומה לשש מנות סובה או אודון.

ב-1964 הקים את איגוד תעשיית המזון המהיר, שהגדירה קווים מנחים לאיכות המזון ולתחרות בתחום. ב-1997 יסד את האיגוד העולמי לאטריות להכנה מהירה.

ב-1971 המציא את ה"קאפ נודלס", אטריות בכלי חד פעמי עמיד למים שניתנות להכנה באמצעות מים חמים. המנה הפכה את הנודלס למאכל נפוץ ברחבי העולם.

ב-2005 פרש מניהול ניסין פודס.

ב-5 בינואר 2007 נפטר מאי ספיקת לב.

## קישורים חיצוניים

* 

## הערות שוליים

קטגוריה:יפנים שנפטרו ב-2007
קטגוריה:יפנים שנולדו ב-1910
קטגוריה:ממציאים יפנים
ריטה צימרמן

**ריטה צימרמן** היא ציירת ישראלית ילידת ארצות הברית.

## ביוגרפיה
צימרמן התחילה לצייר בגיל 14, כשלימדה את עצמה להשתמש בצבעי שמן. ב-1976 סיימה תואר ראשון באומנות באוניברסיטת פלורידה, וב-1984 השלימה תואר שני באומנות פלסטית עם מלגת הצטיינות מלאה מאוניברסיטת סינסינטי.

ב-1987 עברו היא ובעלה להתגורר בקולורדו ספרינגס, שם נולדו שני בניהם - נוח רינסקי ואפרים רינסקי, שניהם סופרים המתגוררים נכון ל-2024 בניו יורק. בעלה, ג'ף רינסקי, היה פסיכיאטר, ועם פרישתו לגמלאות ב-2012 עברו בני הזוג לישראל ומתגוררים בזכרון יעקב.

## קריירה מקצועית
ב-1982 הציגה צימרמן לראשונה מיצירותיה ב-4 תערוכות בארצות הברית. ב-1987 פגשה בקמפוס של אוניברסיטת בלומינגטון את זוכה פרס נובל אלי ויזל, שנתן לה את אישורו לצייר אותו, במה שהתפתח לסדרת דיוקנאות לאורך עשר שנות עבודה. ב-1999 נפתחה התערוכה הראשונה שלה מחוץ לגבולות ארצות הברית בגלריית רות מאייר בווינה. כעבור שנה הציגה לראשונה בפריז וב-2008 הציגה לראשונה בישראל בגלריית אנגל בתל אביב וביריד האומנות שנערך במוזיאון אסירי המחתרות בירושלים.

בשנת 2012 הציגה בגלריית ברודמור בקולורדו ספרינגס את התערוכה האחרונה שלה בארצות הברית לפני שעברה עם בעלה להתגורר בישראל.

ב-2021 הציגה במרכז מורשת בגין תערוכת דיוקנאות של ראש הממשלה המנוח שכללה 22 דיוקנאות מתקופות שונות בחייו, אותם ציירה במשך 7 שנים. באותה שנה השתתפה גם בתערוכת "יוצרים מקום" במרכז זמארין בזכרון יעקב.

שמונה מציוריה נרכשו לתצוגה קבועה במרכז לאומנויות בקולורדו ספרינגס, ושני ציורים נוספים מוצגים דרך קבע באוסף של קרן אל פומר בעיר.

בראיון עימה סיפרה כי הצייר הגרמני-בריטי פרנק אאורבך הוא אחד האהובים עליה וכי היא שואבת השראה מעבודתו האקספרסיבית.

## קישורים חיצוניים

## הערות שוליים

קטגוריה:ציירות ישראליות
קטגוריה:ציירות יהודיות אמריקאיות
קטגוריה:בוגרות אוניברסיטת פלורידה
קטגוריה:בוגרי אוניברסיטת פלורידה
קטגוריה:בוגרות אוניברסיטת סינסינטי
קטגוריה:בוגרי אוניברסיטת סינסינטי
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:עולות בשנות ה-2010
קטגוריה:עולים בשנות ה-2010
קטגוריה:זכרון יעקב: אישים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
ציפורים נודדות (שיר)

"**ציפורים נודדות**" הוא שיר בביצוע צמד "הפרברים". יורם טהרלב כתב את מילות השיר, ואפי נצר הלחין אותו. השיר נכלל באלבום הצמד "יש לי אהבה", שיצא לאור ב־1968.

## על השיר
יורם טהרלב כתב את "ציפורים נודדות" בכוונה שיישמע כזמר עממי, כפי שהשתדל ברבים משיריו.

השיר הוצע בתחילה לשלישיית "החלונות הגבוהים". בני אמדורסקי הכיר בין יורם טהרלב לשלישייה. ב־1967 הלך אמדורסקי עם טהרלב לביתו של שמוליק קראוס, שם נכחו גם אריק איינשטיין וג'וזי כץ. אמדורסקי דרש מטהרלב לשמור על סודיות מכיוון שאריק איינשטיין היה קשור בחוזה עם אברהם דשא (פשנל), אמרגן ומפיק עתיר כוח והשפעה באותה התקופה. "החלונות הגבוהים" לא הוקמה בידיעתו של פשנל, וחברי השלישייה חששו מפניו. קראוס מסר שני לחנים לטהרלב, שהתאים להם שני פזמונים שלו. כעבור כמה ימים הציע טהרלב ללהקה את פזמוניו "אינך יכולה" ו"ציפורים נודדות". השלושה בחרו להקליט את "אינך יכולה" ודחו את "ציפורים נודדות" בעל הסגנון העממי, שלא התאים לסגנונם הרוקיסטי. בהמשך מסר טהרלב את המילים לאפי נצר, שהלחין את השיר ומסר אותו לצמד "הפרברים", שהקליטו אותו לאלבומם "יש לי אהבה" (1968).

## גרסאות כיסוי
* אילנית הקליטה את השיר לאלבומה "ארבעה צדדים", שיצא לאור ב־1980.
* יפה ירקוני הקליטה את השיר לאלבומה "במשעולי הזמר ישן וגם חדש", שיצא לאור ב־2000 .
* רונית אופיר הקליטה את השיר לאלבומה "את תחכי בשדה – עוד שירים לנגה", שיצא לאור ב־2002.
* ליאורה הקליטה את השיר לאלבומה "ארצי מולדתי", שיצא לאור ב־2002.

## קישורים חיצוניים

* "ציפורים נודדות" – ביצוע חי (עם אורי הרפז, מההרכב השני של הצמד), באתר יוטיוב

## ביאורים

## הערות שוליים

קטגוריה:שירי 1968
קטגוריה:שירי הפרברים
קטגוריה:שירי אילנית
קטגוריה:שירי יפה ירקוני
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים שהולחנו על ידי אפי נצר
קטגוריה:שירים על בעלי כנף
קטגוריה:שירים על הסתיו
יסמין אנסארי

**יָסַמִין אָנְסַארִי** (באנגלית: **Yassamin Ansari**; נולדה ב-7 בספטמבר 1992) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס השלישי של מדינת אריזונה. טרם היבחרה לקונגרס האמריקאי כיהנה כחברת מועצת עיריית פיניקס בשנים 2021–2024.

## ביוגרפיה
יסמין אנסארי (בפרסית: یاسمین انصاری) נולדה ב-7 באפריל 1992 בסיאטל להורים שהיגרו לארצות הברית מאיראן. כשלמדה בתיכון הצטרפה למפלגה הדמוקרטית באריזונה והייתה לפעילה למען מסע הבחירות של ברק אובמה בבחירות לנשיאות ארצות הברית ב-2008. בנוסף, עבדה עם אמה בהדרכה חינוכית של פליטים סומלים. היא למדה באוניברסיטת סטנפורד, שם השלימה לימודי תואר ראשון ביחסים בין-לאומיים. במהלך לימודיה הגבוהים התמחתה בלשכתה של מנהיגת הדמוקרטית בקונגרס ננסי פלוסי.

בתום לימודיה נבחרה לתוכנית המלגות ע"ש ג'ון גרדנר והחלה לעבוד במשרדו של מזכ"ל האו"ם באן קי-מון כיועצת מדיניות בכירה. במהלך עבודתה במחיצתו היא העבירה שנה בעבודה על גיבוש הסכם פריז, והמשיכה לעבוד באותה משרה גם תחת יורשו של באן, אנטוניו גוטרש. בשנת 2016 החלה לימודי תואר שני ביחסים בין-לאומיים ופוליטיקה במכללת סנט ג'ון שבאוניברסיטת קיימברידג'. במהלך תקופה זו המשיכה להיות מעורבת באקטיביזם סביבתני ובקידום ועידות פסגה בנושאי אקלים.

בבחירות 2020 התמודדה אנסארי בבחירות למועצת עיריית פיניקס כדי למלא את מושבו הריק של חבר המועצה מייקל נוואקובבסקי, שייצג את מחוז הבחירה השביעי של העיר. אנסארי נמנתה בין שתי המובילות הראשיות מבין חמישה בבחירות הכלליות לצד סינתיה אסטלה, והשתיים העפילו לסיבוב שני ב-9 במרץ 2021, שם ניצחה. היא נכנסה לתפקידה ב-19 באפריל אותה שנה. במהלך כהונתה במועצת העיר התמקדה בעיקר באג'נדה ירוקה שכללה קידום נטיעת עצים, צדק חלוקתי במשאבי המים, קידום השימוש במכוניות חשמליות וכיוצא באלה. ב-2022 ספגה ביקורת ביחד עם חברי מועצה אחרים על שהשתמשה בסוויטה בפוטפרינט סנטר, מרכז ספורט בבעלות העירייה, לצפייה במשחקי ספורט וקונצרטים.

אנסארי התפטרה ממושבה במועצת העיר ב-28 במרץ 2024 בעקבות התמודדותה לבית הנבחרים האמריקאי. בתחילת פברואר 2023 החלו לתהפרסם בעיתונות המקומית בפיניקס דיווחים על כוונתה של אנסארי להתמודד לבית הנבחרים של ארצות הברית במחוז הקונגרס השלישי של אריזונה. ב-4 באפריל 2023 הכריזה באורח רשמי על התמודדותה. אנסארי גייסה למעלה מ-325,000 דולר ברבעון הראשון של 2024, מה שהביא את סך הגיוס שלה ליותר מ-1.35 מיליון דולר אמריקאי. בבחירות המקדימות ניצחה את ראקל טראן, מנהיגות המיעוט בסנאט של אריזונה, בפער של 34 קולות בלבד, ונבחרה למועמדת המפלגה הדמוקרטית. בבחירות הכלליות גרפה כ-70.9% מקולות הבוחרים וניצחה את יריבה ג'ף זינק, מועמד המפלגה הרפובליקנית, שגרף 26.6% מהקולות.

כהונתה החלה עם השבעת הקונגרס ה-119 של ארצות הברית ב-3 בינואר 2025.

## קישורים חיצוניים

* 

* 

## הערות שוליים

קטגוריה:אמריקאים ממוצא איראני
קטגוריה:בוגרות אוניברסיטת סטנפורד
קטגוריה:בוגרי אוניברסיטת סטנפורד
קטגוריה:בוגרות אוניברסיטת קיימברידג'
קטגוריה:בוגרי אוניברסיטת קיימברידג'
קטגוריה:חברי בית הנבחרים של ארצות הברית מאריזונה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-119 של ארצות הברית
קטגוריה:אמריקאיות שנולדו ב-1992
קטגוריה:אמריקאים שנולדו ב-1992
סאלאם

"**סאלאם**" (הידוע גם על פי שורת הפתיחה **"עוד יבוא שלום עלינו**") הוא שיר בביצוע מוש בן ארי ולהקת שבע. בן ארי כתב והלחין את השיר בסגנון מוזיקת עולם.

## רקע
השיר הוא פזמון שהוקלט לראשונה לאלבום הבכורה של להקת מוזיקת העולם "שבע" שיצא לאור בשנת 1997 ונקרא "החתונה השמימית". להקת "שבע" נוסדה כשנתיים לפני כן בידי המוזיקאים מוש בן ארי, גיל רון שמע ואבישי בר נתן. מוש בן ארי היה מראשוני הישראלים שנדדו להודו לאחר הצבא וטייל בעולם תוך כדי שהוא מגלה סגנונות מוזיקליים שלא היו מקובלים בישראל.

כשחזר לארץ הצטרף לקבוצת התיאטרון "מטטרון" שהציגה בפסטיבל עכו של שנת 1995 מופע בשם "חתונה", שהיה הבסיס של האלבום "החתונה השמימית". קבוצת "מטטרון" הפכה בחלקה ללהקת "שבע", שעבדה שנתיים על אלבום הבכורה שלה. רוב האלבום מכיל קטעים אינסטרומנטליים איטיים אך חריג באלבום היה השיר "סאלאם", שיר עם מעט מילים שמדבר על התקווה לשלום בכל העולם.

המילים "עוד יבוא שלום עלינו" לקוחות מתוך השיר "עוד יהיה" של אריק איינשטיין. השיר "סאלאם" היה חלק מהתמה המרכזית של להקת "שבע" שכללה רצון לאחדות אנושית ולהפסקת האלימות. על אף שרוב חומרי האלבום היו מורכבים מדי, השיר "סאלאם" היה לאחד השירים המצליחים ביותר מסחרית שיצאו בישראל באותן השנים. השיר הפך מאז לשיר עם ישראלי שמושר בתנועות הנוער, בטקסים רשמיים רבים ובהרקדות שונות.

## ביצועים נוספים לשיר
* הזמרת חגית יאסו ביצעה את השיר בטקס חניכת שגרירות ארצות הברית בישראל שנערך בשנת 2018.
* הזמר היהודי משיקגו אליוט דבורין ותזמורת "כי טוב" ביצע גרסה קצבית לשיר בליווי רקדנים.
* הזמרת היהודיה סינדי פאלי מלוס-אנג'לס הקליטה גרסה משלה לשיר. 
* הזמרת נסרין קדרי שרה את השיר בערבית ובעברית בפרק הסיום של סדרת הטלוויזיה "גולסטאריות" ששודרה בערוץ HOT.

## קישורים חיצוניים
* '''סאלאם''', באתר הספרייה הלאומית
* 
* אקורדים לשיר סאלאם, באתר Tab4u
* 

## הערות שוליים

2024 11
קטגוריה:שירים בעברית
קטגוריה:שירי מוש בן ארי
קטגוריה:שירים שנכתבו על ידי מוש בן ארי
קטגוריה:שירים שהולחנו על ידי מוש בן ארי
קטגוריה:שירי שלום
קטגוריה:שירי העידן החדש
ג'ון הארלד

**ג'ון ויליאם הארלד** (באנגלית: **John William Harreld**; 24 בינואר 1872 – 26 בדצמבר 1950) היה חבר בית הנבחרים של ארצות הברית וסנאטור מאוקלהומה. הארלד היה הסנאטור הרפובליקני הראשון שנבחר באוקלהומה וייצג שינוי בפוליטיקה של אוקלהומה.

## ביוגרפיה
הארלד נולד ב-24 בינואר 1872 במחוז באטלר, קנטקי, ליד מורגנטאון למרתה הלם ותומאס נלסון הארלד. הוא למד בבתי ספר ציבוריים, בבית הספר הרגיל בלבנון, אוהיו, ובריאנט אנד סטראטון לעסקים קולג' של לואיסוויל, קנטקי, שם לימד בזמן שלמד משפטים. הוא התקבל ללשכת עורכי הדין בשנת 1889, והחל לעסוק בכך במורגנטאון. הוא היה עורך דין של מחוז באטלר מ-1892 עד 1896. לאחר שהתחתן עם לורה וורד ב-20 באוקטובר 1889, ונולד לו בן, וורד, הוא עבר לארדמור, טריטוריית אוקלהומה, ב-1906. הוא היה שופט בפשיטות רגל בשנים 1908 עד 1915, כאשר התפטר כדי להיות מנהל בתאגיד נפט. הוא עבר לאוקלהומה סיטי ב-1917 ועסק בהפקת נפט והמשיך בעיסוק בעריכת דין. לאחר מות אשתו הראשונה, הוא התחתן עם אחותה של אשתו, ת'רלו וורד, בשנת 1931.

הארלד נבחר, ב-8 בנובמבר 1919, כרפובליקני לקונגרס ה-66 כדי למלא את המשרה שהתפנתה בשל מותו של ג'וזף ב. תומפסון, וכיהן עד 3 במרץ 1921. הוא לא הועמד למינוי מחדש, לאחר שהפך למועמד למועמדות הרפובליקנית לסנאט האמריקאי; הוא נבחר לסנאט ב-1920 וכיהן מ-4 במרץ 1921 עד 3 במרץ 1927; הוא נכשל בניסיונו להיבחר מחדש ב-1926. הוא כיהן כיו"ר הוועדה לענייני האנדיאנים של הסנאט. הוא נכשל בניסיונו להיבחר ב-1940 לקונגרס ה-77 וחזר לאוקלהומה סיטי, שם המשיך בעיסוק בעריכת דין והתעניינותו בעסקי הנפט.

הוא מת באוקלהומה סיטי, אוקלהומה, ב-26 בדצמבר 1950, ונקבר בבית הקברות פיירלון.

## קישורים חיצוניים

* 
* 

קטגוריה:אמריקאים ילידי קנטקי
קטגוריה:חברי בית הנבחרים של ארצות הברית מאוקלהומה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית מאוקלהומה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1872
קטגוריה:אמריקאים שנפטרו ב-1950
לשכת בית האבן

**לשכת בית האבן** הייתה לשכה בצפון מזרח הבירה שבהר הבית, בה היה שוהה הכהן השורף את הפרה האדומה שבעת ימים קודם שריפתה.
## שם הלשכה
על פי התלמוד הלשכה נקראה כך משום , הטעם לשימוש בכלים אלו שאינם מקבלים טומאה, היה החמרה בדיני הפרה על מנת שלא יבואו לזלזל בה משום שנעשתה על ידי "טבול יום", דבר שהצדוקים החמירו בו. לדברי התוספות החמרה זו נהגה רק במהלך שבעת הימים הקודמים לשריפת הפרה, אך בשאר הזמן היו משתמשים בכלים רגילים, אף לצורכי הפרה.
## מיקום הלשכה
על פי המשנה () הלשכה הייתה ממוקמת  במשמעות המונח "בירה" נחלקו האמוראים, לדעתו של ריש לקיש זהו כינוי לכל הר הבית, ואילו לדעת רבי יוחנן מדובר במתחם מסוים בהר הבית שנקרא כך.

לדברי התוספות הלשכה הייתה ממוקמת מחוץ לעזרה, אות לכך שמעשי הפרה אינם נעשים בקודש, אך לדברי רש"י והרמב"ם הלשכה אכן הייתה ממוקמת בעזרה.

טעם מיקומה הצפוני-מזרחי של הלשכה התפרש בתלמוד שהוא לסימן היכר לכך שמעשי הפרה נעשים למזרחו של המקדש, ולכך שהיא נקראת "חטאת" וקורבן חטאת רגיל, הקרב במקדש, שחיטתו בצפון המזבח.

## חיובה במזוזה
בתלמוד הובאה ברייתא האומרת כי הלשכה היחידה החייבת במזוזה במקדש היא לשכת פרהדרין, מפני ששם היה דר הכהן הגדול בשבעת הימים שלפני יום הכיפורים, הראשונים התקשו מדוע לא נאמר בברייתא שאף לשכת בית האבן חייבת, על כך תירצו שלא נידונו בברייתא אלא הלשכות שבעזרה (ולפי תירוץ זה הלשכה אכן חייבת), או שכיון שאין בה שימוש קבוע אלא "אחת לכמה שנים", אינה נחשבת דירה, ופטורה מן המזוזה.
## הערות שוליים

קטגוריה:מבנה בית המקדש
בית האבן
ג'ושוע לי

**ג'ושוע ברייאן לי** (באנגלית: **Joshua Bryan Lee**; 23 בינואר 1892 – 10 באוגוסט 1967) היה חבר בית הנבחרים של ארצות הברית וסנאטור מאוקלהומה.

## ביוגרפיה
לי נולד בצ'ילדרסבורג שבאלבמה ב-23 בינואר 1892. הוא עבר לפולס ואלי, הטריטוריה האינדיאנית, ולמחוז קיווה, טריטוריית אוקלהומה ב-1901. הוא למד בבתי הספר הציבוריים של הובארט ורוקי שבאוקלהומה ובאוניברסיטה הבפטיסטית של אוקלהומה בשוני. הוא עבד כמורה בבתי הספר הציבוריים של רוקי מ-1911 עד 1913 והיה מאמן אתלטיקה ומורה לדיבור בפני קהל באוניברסיטת הבפטיסטים של אוקלהומה, בשנים 1913–1915. הוא השלים את לימודיו באוניברסיטת אוקלהומה בנורמן ב-1917, וקיבל תואר ראשון במדעי המדינה מאוניברסיטת קולומביה ב-1924, ותואר במשפטים מבית הספר למשפטים של קמברלנד באוניברסיטת קמברלנד (טנסי) ב-1925.

במהלך מלחמת העולם הראשונה שירת ג'ושוע לי מעבר לים כטוראי ברגימנט הרגלים ה-135, הדיוויזיה ה-34, בשנים 1917 ו-1918. בין השנים 1919 עד 1934, היה ראש המחלקה לדיבור בפני קהל של אוניברסיטת אוקלהומה, ועבד גם סופר ומרצה. "איך להחזיק קהל בלי חבל" ו"הקרב על קוניאק" היו הכותרים הבולטים ביותר שלו. "הקרב על קוניאק" פורסם לראשונה באוקטובר 1919 על ידי *Harlow Publishing Corporation*. הוא פורסם מחדש ככריכה קשה בשנת 1948 על ידי *Harlow Publishing Corporation*.

עד 1948, החזיק והפעיל חווה במערב אוקלהומה וחווה ליד נורמן.

הוא נבחר כחבר המפלגה הדמוקרטית לבית הנבחרים של ארצות הברית, וכיהן מ-3 בינואר 1935 עד 3 בינואר 1937. הוא לא עמד לבחירה מחדש ב-1936, אלא נבחר מטעם המפלגה הדמוקרטית כחבר הסנאט של ארצות הברית וכיהן מ-3 בינואר 1937 עד 3 בינואר 1943. הוא נכשל בניסיונו להיבחר מחדש ב-1942, וכיהן כחבר במועצת האווירונאוטיקה האזרחית מ-1943 עד 1955. הוא חזר לנורמן שבאוקלהומה ועסק בעריכת דין. הוא מת שם ב-10 באוגוסט 1967 ונקבר בבית הקברות IOOF.

## קישורים חיצוניים

* 
* 

קטגוריה:אמריקאים ילידי אלבמה
קטגוריה:בוגרי האוניברסיטה הבפטיסיטית של אוקלהומה
קטגוריה:בוגרי אוניברסיטת אוקלהומה
קטגוריה:בוגרי אוניברסיטת קולומביה
קטגוריה:בוגרי בית הספר למשפטים קמברלנד
קטגוריה:חברי בית הנבחרים של ארצות הברית מאוקלהומה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית מאוקלהומה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1892
קטגוריה:אמריקאים שנפטרו ב-1967